Mlamleli begin al meer teenkanting as burgemeester kry | Radio Rosestad 100.6FM
Mlamleli begin al meer teenkanting as burgemeester kry
TOPICS:Mangaung MetroOLLY MLAMLELI
Posted By: Gerdie Karstens 06/06/2018
Die burgemeester van die Mangaung-metro, Olly Mlamleli, begin al meer teenkanting van opposisie-partye oor haar leierskap kry.
Netwerk24 berig dat die DA te kenne gegee het dat hy ‘n beswaarskrif teen Mlamleli begin.
Dit volg nadat die EFF Maandag kennis gegee het van ’n mosie van wantroue wat hy teen haar wil instel.
Dave McKay, DA-raadslid, het die beswaarskrif opgestel wat nou oral op sosiale media beskikbaar is.
Daarin word gevra dat Mangaung se top munisipale amptenare ondersoek moet word.
Ondersteuning word ook gevra vir ’n DA-versoek dat Oupa Khoabane, die Vrystaatse LUR vir samewerkende regering en tradisionele sake (Cogta), moet ingryp by die metro sodat dit gered kan word.
Baba Sebolao, hoofsweep van die EFF in Mangaung, sê hy het Maandag ’n brief van die party by die administrasie van die metro ingedien waarin daar kennis gegee word van die party se voorneme om ’n mosie van wantroue teen Mlamleli in te stel wat op ’n raadsvergadering ter tafel gelê moet word.
Volgens die EFF is daar ANC-lede wat ook die mosie steun.
Uitsettings by Brandwag-woonstelle vir eers gestop
‘Mangaung metro is tweede groenste in die land’
Planne om Bfn-stadsaal oor te bou
Verhoging in munisipale tariewe dalk nie genoeg om munisipaliteite te red